OPDATERET: Det bliver Emil Normann Munk, der skal være ny kandidat i Vestjyllands Storkreds for Stram Kurs.

Læs mere om den nyhed her: Stram Kurs præsenterer ny kandidat efter fyring: - Det er primært udlændingepolitikken, jeg er enig med dem i

Rasmus Paludans' parti, Stram Kurs, er blevet en kandidat fattigere.

Det er fordi, hans ytringer ikke er i overenstemmelse med Stram Kurs overhovedet Rasmus Paludan, partiformand, Stram Kurs

For efter, at kandidaten i Vestjyllands Storkreds, Dennis Kirkegaard, tirsdag udtalte sig til TV MIDTVEST, har partiformanden valgt at fyre sin kandidat.

Læs også Vestjysk Stram Kurs-kandidat frygtede pressen

- Det viser sig, at Dennis Kirkegård ikke stiller op i Vestjylland alligevel. Det er fordi, hans ytringer ikke er i overensstemmelse med Stram Kurs overhovedet, siger Rasmus Paludan til TV MIDTVEST.

Fyringen kommer som konsekvens af det interview, Dennis Kirkegaard lavede med TV MIDTVEST tirsdag, slår Paludan fast.

- De ytringer hænger ikke sammen med vores linje. Vi havde allerede sonderinger i forhold til, at vi var i tvivl om, hvorvidt hans reelle politiske ståsted afveg fra det, han havde fortalt os i begyndelsen. Og nu har jeg fået refereret de direkte ytringer, og det bekræftede vores bekymring om, at hans reelle politiske holdninger ikke svarede til det, han har fortalt os, da han meldte sig til at stille op, siger Rasmus Paludan.

Udtalelser om udlændingepolitik

I interviewet udtalte Dennis Kirkegaard sig blandt andet omkring den udlændingepolitik, han ville kæmpe for, hvis han skulle komme i Folketinget.

- Den skal selvfølgelig være stram, men selvfølgelig er folk udefra velkomne, hvis de vil leve efter det danske grundlag og de danske værdier og følge Danmarks love.

DENNIS KIRKEGAARD Dennis Kirkegaard er 31 år og oprindeligt fra Viborg.

I dag bor han i Stoholm og stiller op til Folketinget for Stram Kurs i Vestjyllands Storkreds

Han arbejder som logistikleder og har tidligere været anlægsgartner og murer

Har ny kandidat klar

Stram Kurs kommer ikke til at gå længe uden en kandidat i Vestjyllands Storkreds.

For allerede senere onsdag forventer partiformanden at præsentere en ny, som ifølge Rasmus Paludan kører partilinjen.

- Vi annoncerer en ny ung mand senere i dag. Og det er en mand som ikke mener at Danmark er for alle, siger Rasmus Paludan.

Fakta Rasmus Paludan Folketingskandidat i Sjællands Storkreds

Spidskandidat i København

Spidskandidat i Region Hovedstaden Single Politiske hverv Folketingskandidat Stram Kurs 2019 - nu Spidskandidat Københavns Kommune, Stram Kurs Spidskandidat Region Hovedstaden, Stram Kurs Se hele profilen

Ærgrer Paludan

Fyringen af en kandidat er ikke noget, man som parti ønsker sig midt i en valgkamp.

Derfor ærgrer det Rasmus Paludan, at Dennis Kirkegaard alligevel ikke havde samme tanker som Stram Kurs.

- Det ærgrer mig rigtig meget, men det er desværre det, der kan ske for et nyt, ungt parti. Selvfølgelig ærgrer det mig, at vi finder en kandidat i Vestjylland, der ikke har vores politik reelt.

Se herunder hele interviewet, som TV MIDTVEST lavede tirsdag med Dennis Kirkegaard.